અમારા વખતે નર્સરી, જૂનિયર કેજી અને સીનીયર કેજી, એ બધુંય બાળમંદિર / બાળવાડી કહેવાતું. કેવું સરસ નામ! બાળમંદિર, કદાચ નાનકડા બાળકોમાં ભગવાન વસે છે એવી જ માન્યતા એમાં હશે, જે હવે સંકોચાઈને કેજી થઈ ગયું. ફ્રોબેલની આ ભેટ પૂરેપૂરી રીતે વ્યાપાર બની ગઈ છે. દિવસના બે ત્રણ કલાક હવે ડે સ્કૂલ બની ગયા છે. મારો પુત્ર પણ એ જ દોડમાં શામેલ થઈ રહ્યો છે, એ જૂનિયર કિન્ડરગાર્ડનમાં જશે. આમ તો મારે તેની શાળાને, શિક્ષકોને અને ટ્રસ્ટીઓને જ આ કહેવું હતું, પણ એ અન્ય ઘણાંય માતાપિતાઓને પણ લાગુ પડી શકે ખરું!